《留侯祠》
清代·王泽宏

谷城山下草离离，追忆高风系所思。漫道留侯如女子，每看楚帝只婴儿。

报韩志切逢黄石，翼汉功成赖紫芝。身退拂衣还辟谷，神仙原是帝王师。

作者简介：（1623—1705）清湖北黄冈人，字涓来，号昊庐。顺治十二年进士。历官礼部尚书，疏请移湖口关还设九江，商民称便。工诗，喜与洪升、姜宸英等游，所作皆和平安雅。有《鹤岭山人集》等。